Kohina juga

Kohina juga (ka Linnamäe juga või Padaoru juga) on juga Lääne-Viru maakonnas Viru-Nigula vallas Padaoru ääres.

Tallinna–Narva teest on kohani, kus Pada–Sonda tee Paluojaga ristub, ligi 0,5 km ning sealt joani omakorda veel umbes 200 m ülesvoolu. Juga on tekkinud kohas, kus Põhja-Eesti paeplatoolt alguse saav umbes 12 km² suuruse valglaga ja 6 km pikkune Paluoja (ka Padaoru kraav) paeses sängis enam kui 20 m sügavusse Padaorgu laskub. Enne seda on kraavil umbes sajameetrisel lõigul üks 2,5 m kõrgune juga ja sellest ülesvoolu veel kümmekond 0,2–0,5 m kõrgust madalamat, keskordoviitsiumi lubjakivisse murrutatud astangut. Kokku on joastiku kogukõrgus 6 meetrit.Kalle Suuroja Põhja-Eesti klint Eesti looduse sümbol, Tallinn 2006, lk 93.

Joaastang on ühtlasi keskordoviitsiumi Volhovi lademe Pada kihistiku tüüppaljandiks. Juga on taandudes endast maha jätnud enam kui 100 m pikkuse ja kuni 10 m sügavuse ning 20 m laiuse sälkoru. Joastik on nime saanud tema tekitatava iseäraliku heli (kohina) järgi.

Joa astang on Pada kihistiku stratotüüp.kihistik Stratigraafia terminoloogia  Paljandi ülemise osa moodustab Loobu kihistu lubjakivi, selle all on 70 cm Sillaoru kihistu Voka kihistiku ooididega lubjakivi. Järgneb 6 cm Pada kihistiku glaukoniiti ja ooide sisaldavat lubjakivi. Pada kihistiku all on 2,6 meetrit Toila kihistu glaukoniitlubjakivi, kõige alumise osa moodustab aga Leetse kihistu glaukoniitliivakivi.

 Viited 

Kategooria:Eesti joad